Subject: RE: Beatles (was: RE: [lojban] Three more issues)

From: "Jorge Llambias" <[email-masked]>
Date: Tue, 01 May 2001 00:15:49

cusku fa la and di'e
>la xorxes di'e cusku:
>
> > i mi senpi le du'u lu gunma be su'o re broda li'u drani
>
>ma krinu le senpi?

i ia tu'a lei mi rirni cu krinu mi

i pe'i ro gunma cu gunma pa da i lo gunma be su'o re broda na zasti

> > i ro da poi ke'a gunma ge'u ro de poi ke'a cmima da zo'u
> > xu da gunma de
>
>mi na djuno i ku'i pe'i le do zabna preti le mi pu xusra na srana

i le do se xusra cu nibli le du'u ro gunma cu gunma ro cmima be ri

> > i pe'i na go'i i pe'i zo gunma na mintu zo selcmi
>
>na mintu i ja'a simsa i ro gunma cu selcmi

i mi pensi le remoi tersumti

> > i pe'i ko'a joi ko'e gunma ko'a joi ko'e
>
>xu ro da ro de zo'u go da de gunma gi da du de?

i na go'i i mu'a li pa li pa du gi'enai gunma
i ku'i pe'i ja'aku roda rode zo'u ganai da de gunma gi da de du

> > i lei ci prenu cu gunma piro lu'o le ci prenu
>
>i se ni'i bo ge pi ro lu'o le ci prenu cu gunma lei ci prenu
>gi ge lei ci prenu cu gunma lu'o le ci prenu gi ro da ro de
>zo'u go da de gunma gi da du de

i na go'i i le pamoi e le remoi cu jetnu i le cimoi na go'i

>oi du'e da te renvi fi le nu mi zbasu lei dei jufra

i e'e i frili fa le nu jimpe

co'o mi'e xorxes

_________________________________________________________________________
Get Your Private, Free E-mail from MSN Hotmail at http://www.hotmail.com.